6 मार्च तक नहीं चलेगी दमोह-बीना पैसेंजर, विंध्याचल बीना तक चलेगी
तीसरी लाइन के इंटरलाकिंग के काम के चलते पश्चिम मध्य रेलवे ने एक ट्रेन काे 6 मार्च तक बंद करने के निर्देश दिए हैं। इसी प्रकार एक एक्सप्रेस ट्रेन बीना तक चलाने के निर्णय लिया है। काम के पूरे होने के बाद ट्रेन को यथावत चलाया जाएगा। रेलवे प्रशासन के मुताबिक दमोह से बीना की ओर जाने वाली पैसेंजर ट्रेन को 6 मार्च तक के लिए रद्द किया है। इसी प्रकार विंध्याचल एक्सप्रेस ट्रेन बीना तक ही चलाई जाएगी। जबकि राज्यरानी एक्सप्रेस को भोपाल तक सभी स्टेशनों तक रुक-रुक कर चलाया जा रहा है। दमोह-बीना पैसेंजर के बंद होने के कारण सबसे ज्यादा परेशानी छोटे स्टेशनों के यात्रियों को उठानी पड़ रही है। यह ट्रेन डिवीजन के छोटे स्टेशनों पर भी रुकती है।
hin_Deva hin_Deva